О Б Щ И Н С К И   С Ъ В Е Т  - П Е Р Н И К
Р Е Ш Е Н И Е  № 432

от 19.01.2017 г.
За разрешение за изработване на проект за подробен устройствен план-план за застрояване /ПУП-ПЗ/ 
На основание чл.21 ал.1 т.11 и ал.2 от ЗМСМА, чл.124а, ал.5, във връзка с чл.125 от ЗУТ  

ОБЩИНСКИ СЪВЕТ РЕШИ:
.

ОДОБРЯВА представеното техническо задание за промяна предназначението на поземлен имот /ПИ/ 005034,  местност “Барите” по КВС на с. Кладница, община Перник “За конна база, стопанска сграда и други обслужващи дейности”.

РАЗРЕШАВА изработване на ПРОЕКТ ЗА ПОДРОБЕН УСТРОЙСТВЕН ПЛАН- ПЛАН ЗА ЗАСТРОЯВАНЕ, при което: 

С план за застрояване поземлен имот /ПИ/ 005034 се отрежда “За конна база, стопанска сграда и други обслужващи дейности” и се определя зона за свободно застрояване с показатели за нискоетажно застрояване и устройствена зона-Предимно производствена /Пп/.   

Проектът за ПУП-ПЗ да се изготви в М1:1000 върху картна основа на КВС в обхвата на имота. ПУП-ПЗ да бъде изготвен в цифров вид CAD формат  в съответствие с изискванията на ЗУТ.

При изработване на проекта за ПУП-ПЗ да се спазят изискванията на ЗУТ, Наредба №7/2003г. на МРРБ за ПНУТ и Наредба №8  за обема и съдържанието на устройствените схеми и планове на МРР и МИП. 

Към проекта да се приложат:

         1.Становище на “ЧЕЗ Разпределение България” АД

         2.Становище от “В и К”-Перник     

         3.Становище от РИОСВ за необходимостта от оценка на въздействие върху околната среда.

         4.Удостоверение за поливност, съгласувано от “Напоителни системи” ЕАД, клон “Струма-Места” гр.Дупница.  

         5.Акт за категоризиране на земните маси при промяна на тяхното предназначение, издаден от Областна Дирекция ”Земеделие”-Перник.

         6.Решение за утвърждаване на площадка и трасета за проектиране, издадено от Областна Дирекция ”Земеделие”-Перник.  

7.Здравно становище от РЗИ-Перник. 

              Проектът за ПУП-ПЗ да се изготви еднофазно във фаза окончателен проект и да бъде съобразен със Закона за опазване на земеделските земи и действащата нормативна уредба.              

             Проектът да се разгледа от Общински експертен съвет по устройство на територията- гр.Перник и по него да се предложи решение.     

     Поради следните мотиви: В Община Перник е постъпило заявление с вх. №16/СЛУ-8536/02.11.2016 г. от “Ранчо-С” ЕООД със седалище и адрес на управление: село Кладница, община Перник, ул.”Лондон” № 21 с управител Кашаева Людмила Тихоновна за разрешение за изработване на проект за подробен устройствен план- план за застрояване /ПУП-ПЗ/ на поземлен имот /ПИ/ 005034,  местност “Барите” по КВС на с. Кладница, община Перник с цел провеждане на процедура по промяна предназначението на земеделска земя. 
         Към заявлението е приложено задание за проектиране от възложителя, съгласно чл.125, ал.1 и ал.2 от ЗУТ, с което е обосновано необходимостта от изработване проект за подробен устройствен план-план за застрояване /ПУП-ПЗ/ на поземлен имот /ПИ/ 005034, местност “Барите” по КВС на с. Кладница, община Перник. Заданието съдържа информация за съществуващото положение на имота:

         1.Поземлен имот /ПИ/ 005034 представлява земеделска земя с начин на трайно ползване-ливада. Категория на земята е десета. 

         2. Поземленият имот е транспортно достъпен целогодишно от път с трайна настилка. Имотът може да бъде електрифициран от съществуващата в района електропреносна мрежа. Водоснабдяването ще се извъши от съществуващ водопровод на с. Кладница, община Перник. Отпадните битово-фекални води ще се събират в изгребна яма в съответствие с изискванията на ЗООС.  

         3.Инвестиционните намерения на собственика на поземлен имот /ПИ/ 005034 е да се създадат необходимите предпоставки за изграждане и на конна база, стопанска сграда за инвентар и битова сграда за обслужващ персонал. При необходимост в имота ще се разположи трафопост и други съоръжения, свързани с функционирането на обекта.

Решението е прието на заседание на Общинския съвет, проведено на 19.01.2017г., Протокол № 1, т.17 от дневния ред и е подпечатано с официалния печат на Общинския съвет.

ПРЕДСЕДАТЕЛ:
 /инж. ИВО САВОВ/

